નવી દિલ્હીઃ આજે રજૂ થનાર બજેટ ગુરૂવાર સુધી ટળી શકે છે. સૂત્રો પ્રમાણે કેરલના સાંસદ અને ઇન્ડિયન યૂનિયન મુસ્લિમ લીગના નેતા ઇ અહેમદનું નિધન થયું છે. ત્યારે આજે સંસદની કાર્યવાહી સ્થગિત થઇ શકે છે. સૂત્રોનું માનીએ તો સરકાર કોઇ સંસાદના નિધનને કારણે સંસદની કાર્યવાહીને સ્થગિત કરવાની પ્રથાને જાળવી રાખી શકે છે. જો કે આ મામલે ઔપચારીક જાહેરાત લોકસભાની કાર્યવાહી શરૂ થયા બાદ જ થશે. આ મામલે અંતિમ નિર્ણય સ્પીકર લેશે.